Hvis du vil lidt væk fra Manhattens puls og støj, kan jeg varmt anbefale Brooklyn og specielt Caroll Garden området. John er en meget stille og tilbagetrukken vært, og området er generelt ret stille. Der er klimaanlæg i rummet, hvilket er rart i den varme sæson. Man bor på et værelse hos en ung mand, der ikke er meget hjemme i løbet af dagen i hverdagene. Lejligheden bærer præg af en ung mands livsstil, hvor der ikke bliver vasket op, tømt skraldespand eller luftet ud. Der blev heller ikke gjort rent i de 9 nætter, jeg boede der. Hvis man ikke er optaget af den slags er stedet godt beliggende, med gode forretninger, restauranter og man fornemmer et naboskab i området, som jeg nød.
Sengen er behagelig og badeværelset fungerer fint. Jeg følte mig tryg og fik stor værdi for pengene i NYC.